text: شمال مشرقی خطے کی ترقیات کی وزارت کے سال 2018کے کیلنڈرکے اجر کے بعد ،میڈیا نمائندگان سے گفتگوکرتے ہوئے ڈاکٹرجتیندرسنگھ نے کہاکہ وزیراعظم ، جناب نریندرمودی کی قیادت میں، حکومت نے شمال مشرقی خطے میں ،ریل ، سڑک ، فضائی اور زمینی اندرون ملک آبی راستوں کے ذریعہ کنکٹی وٹی کو فروغ دینے کے لئے باقاعدہ طورپر توجہ مرکوز کی ہے اورمتعدد بجلی پروجیکٹوں کے ذریعہ یہ خطہ پہلے سے ہی فاضل بجلی پیداکرنے کے راستے پرگامزن ہوچکاہے ۔